Turangga, Jarwo dhosoke tetumpakane prang para punggawa Jaran utawa kuda tetumpakan perang para prajurit iku nduweni sipat gagah, kuat, lan lincah saengga bisa mlayu banter utawa rindhik, bisa mlumpat, ngguling-ngguling manut prentahe kang nunggangi lan uga bisa nglumba lan nrajang apa wae kang dadi pepalang kang ana ing ngarepe. Polahe kuda tumpakan para prajurit perang iku pinangka pralambang napsu jasmani manungsa, supaya manungsa iku kudu tansah nglenggana menawa jasmani, pacadriya, lan napsu manungsa iku tansah dikendhaleni dening jiwa lan budi luhuring manungsa. Jiwa lan budi kudu bisa nguwasani lan ngatur nafsu jasmanine manungsa, saengga manungsa bakal bisa urip kanthi tentrem. Ananging manawa manungsa ora bisa ngatur, ngendhaleni hawa napsune mahanani uripe bakal bubrah tanpa guna.